  Майя Бывальцева Выль дышетскон ар азьын Удмуртиысь ГИБДД дышетсконниос вӧзысь сюресэз пыдын потон интыосты эскероз. Элькунысь Кун Автоинспекцилэн кивалтӥсез Александр Коробейников верамъя, улосвылын 439 сыӵе интыос. Кызьы пусйиз полициысь полковник, 25-тӥ гудырикошконлы ивортонъёсъя, 157 переходъёс 1-тӥ куарусёнлы быдэсак дасесь ӧвӧл на. «76 интыын сюрес пусъёс ӧвӧл, 57-аз — гожъёсыз, 84-аз — юри лэсьтэм лёгъёс ӧвӧл, 53-ез — югдытымтэ, 112-ез — кенертонтэк», — вераз Александр Коробейников. Муниципал тӧрлыкъёс вань ужъёсты 31-тӥ гудырикошконозь быдэстыны оскытӥзы. Ӵапак сое эскерозы эрикрадэз утисьёс. Тегъёс: Авто ГИБДД Удмуртия пиналъёс школаос  